José Marco Berges (Pedrola, Ribera Alta de l'Ebro, Zaragoza, 10 de chinero de 1950) ye un politico aragonés y profesor de Filosofía. Estió President d'a Deputación Provincial de Zaragoza (DPZ) en 1987 estando alcalde de Pedrola. Dimpués estió en 1988 secretario cheneral d'o PSOE-Aragón con os refirmes d'a corrient guerrista. Esdevenió President d'o Gubierno d'Aragón dimpués d'una moción de censura en 1993 con o voto afirmativo d'o suyo partiu PSOE (30), IU (3) y un trasfuga clamato Emilio Gomáriz elechito por o PP (1) y o voto negativo d'o PAR (17) y o PP (16). En 1994 estió imputato por mercar un sillón quan yera president d'a DPZ y quedarse-lo. Inhabilitado ta seis anyadas debe dimitir en chinero de 1995 estando succedido por Ramón Tejedor en a DGA y Isidoro Esteban en o PSOE-Aragón. Dende alavez ye interpresario de transportes.